Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Í dag 8. desember sýnir hún hvernig á að gera jólaskraut úr sleif . Við gefum Kristbjörgu orðið . Í haust þá fór ég með systrum mínum og mágkonum á flóamarkað og sá þessa sleif , eða réttara sagt , ég sá möguleikana sem þessi sleif hafði . Þannig að auðvitað varð hún að koma heim með mér . Það fyrsta sem ég gerði var að fara á Google og finna myndir af jólasveinum . Ég sá strax fyrir mér jólasvein en jólatré eða snjókarl , það kæmi líka ótrúlega krúttlega út . Munið þið eftir aðferðinni sem ég kenndi ykkur um daginn , þessi hérna . Ég notaði hana sem sagt og færði jólasveinahöfuðið þannig yfir á bakið á sleifinni , bakið var sléttara , auðveldara að vinna þannig . Sjá einnig : Að færa texta yfir á við Rauð , hvít og bleik málning , svartur „ paintmarker “ og málið dautt . Ég fann þessi ber í jólaföndurpokanum mínum ( já , ég er með spes poka fyrir jólaföndur , en mér til varnar , hann er lítill ) , og þessi borði kom af jólagjöf í fyrra . Ég festi þetta á sleifina með elsku límbyssunni minni og jólasleif var fædd . Krúttlegt ekki … ok þið eruð líklegast öll farin fram í eldhús til að vita hvort að þið eigið ekki auka sleifar til að gera þetta . Bara smá ábending , ef þið treystið ykkur ekki til að teikna eða mála , þá er auðveldlega hægt að redda sér með sætum límmiða . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .